समष्टिमा नेपाली राजनीतिका दुई विपरित ध्रुवका खेलाडी नेपाली कांग्रेसका सभापति एवम् प्रधानमन्त्री देउवा र माओवादी केन्द्रका अध्यक्ष कमरेड प्रचण्डको विगत जति तिक्ततापूर्ण रहेपनि एउटा कुरामा उनीहरुका बीचमा अद्वितीय एकता देखा पर्दछ । त्यो हो राज्य सत्ताको सशक्त दोहन र दुरुपयोग । के प्रधानमन्त्री देउवा तथा माओवादी केन्द्रका अध्यक्ष कमरेड प्रचण्ड राज्यसत्ताको चरम दुरुपयोगबाट बच्न विगतका गल्ती कुराहरुबाट पाठ सिकेर अगाडी बढ्न तयार होलान् । यदि तयार भएनन् भने वैकल्पिक शक्तिहरुले उनीहरुलाई साइजमा ल्याएर छाड्ने छन् ।
